b"\n_START_ARTICLE_\nMoviment per un ciclisme cre\xc3\xafble\n_START_SECTION_\nCreaci\xc3\xb3 [cal\xc2\xa0citaci\xc3\xb3]\n_START_PARAGRAPH_\nEl 5 de juliol, la vig\xc3\xadlia de la sortida del Tour de Fran\xc3\xa7a de 2007 a Londres, vuit formacions van abandonar la reuni\xc3\xb3 de l'AIGCP: es tractava d'AG2R Pr\xc3\xa9voyance, Agritubel, Bouygues Telecom, Cofidis, Cr\xc3\xa9dit Agricole, Fran\xc3\xa7aise des Jeux, Gerolsteiner i T-Mobile. Aquests equips protestaven contra el fet que les decisions preses per unanimitat per l'AIGCP sobre el dopatge i la carta \xc3\xa8tica no s'aplicaven._NEWLINE_El 24 de juliol, segona jornada de rep\xc3\xb2s del Tour 2007, aquest equips, menys el T-Mobile, a causa de la revelaci\xc3\xb3 del positiu de Patrik Sinkewitz en testosterona, van decidir crear el Moviment per un ciclisme cre\xc3\xafble._NEWLINE_Tots els equips que comparteixen l'\xc3\xa8tica del MPCC s\xc3\xb3n convidats pels 7 equips creadors a unir-se a l'organitzaci\xc3\xb3 si aquests ho desitgen. D'aquesta manera, l'equip holand\xc3\xa8s Rabobank va unir-se al moviment despr\xc3\xa9s de la seva creaci\xc3\xb3 oficial.\n_START_SECTION_\nAmbicions [cal\xc2\xa0citaci\xc3\xb3]\n_START_PARAGRAPH_\nL'objectiu del Moviment per un ciclisme cre\xc3\xafble \xc3\xa9s un estricte respecte del codi \xc3\xa8tic. Els equips van m\xc3\xa9s enll\xc3\xa0. Ells prohibeixen per exemple a tot corredor durant 15 dies si aquest corredor est\xc3\xa0 malalt i necessita una injecci\xc3\xb3 de corticoesteroides.\n_START_SECTION_\nHist\xc3\xb2ria\n_START_PARAGRAPH_\nEl mateix dia de la seva creaci\xc3\xb3, el MPCC va tenir feina per fer: Algunes hores despr\xc3\xa9s de l'anunci de la creaci\xc3\xb3 de l'associaci\xc3\xb3, el control positiu d'Aleksandr Vinok\xc3\xbarov va ser revelat, ocasi\xc3\xb3 pels corredors dels equips membres del MPCC de plantar-se durant uns miinuts a la sortida de l'etapa de l'endem\xc3\xa0, la 16a, el dimecres 25 de juliol._NEWLINE_El MPCC va con\xc3\xa8ixer un episodi dolor\xc3\xb3s, el mateix dimecres 25 de juliol: el control positiu en testosterona de Cristian Moreni, corredor de l'equip Cofidis, revelat al final de l'etapa, va conduir la formaci\xc3\xb3 francesa, membre del MPCC, a retirar-se del Tour de Fran\xc3\xa7a. La credibilitat del MPCC, tot just nascut, va ser atacada per aquest cas de dopatge._NEWLINE_El setembre de 2009, l'equip Columbia va ser excl\xc3\xb2s per infringir l'\xc3\xa8tica del moviment._NEWLINE_L'octubre de 2012, Rabobank, que patrocinava l'equip hom\xc3\xb2nim, va anunciar abandonar el ciclisme. Uns dies despr\xc3\xa9s, el MPCC va anunciar que 5 nous equips formarien part del moviment: Lotto-Belisol, Saur-Sojasun, NetApp-Endura, Orica-GreenEDGE i IAM Cycling."